รมว. พาณิชย์ ย้ำรัฐบาลพร้อมดูแลเกษตรกรทุกกลุ่ม เพื่อลดผลกระทบจากปัญหาราคาสินค้าตกต่ำ
รมว. พาณิชย์ ย้ำรัฐบาลพร้อมดูแลเกษตรกรทุกกลุ่ม เพื่อลดผลกระทบจากปัญหาราคาสินค้าตกต่ำ นายจุรินทร์ ลักษณวิศิษฎ์ รองนายกรัฐมนตรีและรัฐมนตรีว่าการกระทรวงพาณิชย์ กล่าวภายหลังร่วมเป็นประธานสักขีพยาน พิธีลงนามบันทึกข้อตกลง การส่งเสริมการใช้ยางในหน่วยงานภาครัฐ โดยย้ำว่ารัฐบาลมีนโยบายชัดเจนในการดูแลและแก้ปัญหายางพาราราคาตกต่ำ โดยเฉพาะมาตรการประกันรายได้เกษตรกรชาวสวนยาง ซึ่งขณะนี้ได้เริ่มจ่ายเงินส่วนต่างให้กับเกษตรกรแล้วตั้งแต่วันที่ 1 พฤศจิกายน  2562 ส่วนมาตรการคู่ขนาน จะเร่งรัดและส่งเสริมให้หน่วยยงานรัฐและภาคเอกชนใช้ยางในประเทศเพิ่มขึ้น เพื่อลดปริมาณสต๊อกและผลผลิตในประเทศเพื่อดึงราคาซื้อขายยางให้สูงขึ้น โดยได้มอบหมายให้การยางแห่งประเทศไทย (กยท.) ไปสรุปรายละเอียดแผนการดำเนินงานการใช้ยางพาราของแต่ละหน่วยในงานภาครัฐทุกกระทรวง ก่อนรายงานให้ที่ประชุม ครม.รับทราบ  ในส่วนการเร่งรัดการส่งออกยางพารา เพื่อยกระดับราคายางพาราในประเทศให้สูงขึ้นระบุ ที่ผ่านมาได้นำคณะเอกชนไทยในกลุ่มอุตสาหกรรมยางพารา ร่วมเดินทางไปเจรจาซื้อยางพาราในประเทศทั้ง อินเดีย ตุรกี เยอรมันนี และจีน ซึ่งสร้างมูลค่าการค้าที่เกิดจากการ เอ็มโอยูแล้วกว่า 34,000 ลัานบาท และคาดว่าจะเริ่มทยอยส่งมอบสินค้าได้ในช่วงเดือนธันวาคมนี้ ส่วนแผนระยะสั้นในการดูแลสินค้าเกษตร กระทรวงพาณิชน์ จะนำทัพเอกชนไทย และ กยท.นำสินค้าเกษตรสำคัญของไทยไปขยายตลาดในกลุ่มตะวันออกกลาง เช่น บาร์เรน และ กาต้าร์ และแอฟริกาใต้ ในช่วงเดือนมกราคม 2563 นี้สำหรับการลงนามบันทึกข้อตกลงการส่งเสริมการใช้ยางในหน่วยงานภาครัฐครั้งนี้แบ่งเป็น 2 ส่วน คือ การลงนามระหว่าง กยท.และ บริษัทเอกชนต่างประเทศ จำนวน 5 ฉบับ และสหกรณ์การเกษตร และ กยท.จำนวน 4 ฉบับ โดยสินค้าที่มีการซื้อขายในครั้งนี้ คือ ผลิตภัณฑ์ยาง จำนวน 1.4 แสนตัน มูลค่า 7,200 ล้านบาท และไม้ยาง ปริมาณ 1.05 แสนต้น มูลค่า 870 ล้านบาท